**Uzaicinājums piedalīties apspriedē**

AS "Latvenergo" (turpmāk tekstā "Pasūtītājs") plāno 2025.gada III ceturksnī izsludināt iepirkumu **par koncerna** **darbinieku veselības apdrošināšanu 2026. gadā** (ar iespēju pagarināt līgumu uz vēl vienu gadu).

Pasūtītājs pirms iepirkuma izsludināšanas ir nolēmis konsultēties ar piegādātājiem, lai noskaidrotu reālo tirgus situāciju, noteiktu samērīgu prasību līmeni attiecībā pret pastāvošo piedāvājumu, izvairītos no pārmērīgu kvalifikācijas un tehnisko prasību izvirzīšanas un tādējādi nodrošinātu maksimālu konkurenci, samazinot abpusējās izmaksas.

Pielikumā ir Pasūtītāja tehniskās specifikācijas projekts, kurš var tik mainīts/grozīts. Lūdzam Jūs sniegt informāciju, kura būtu lietderīga iepirkuma organizēšanā.

Pamatojoties uz Pasūtītājam pieejamo budžeta līdzekļu apjomu, tiks izskatīti un vērtēti tikai tie piedāvājumi, kuru prēmija veselības apdrošināšanai 1 (vienam) darbiniekam par pakalpojumu pilnam vienam apdrošināšanas gadam nepārsniegs **600.00 EUR (seši simti euro).**

Pasūtītāja plānotās kvalifikācijas prasības:

1. Sabiedrisko pakalpojumu sniedzēju iepirkumu likumā noteiktie izslēgšanas nosacījumi (48.pants),
2. Pretendents ir saņēmis reģistrācijas valsts kompetentas iestādes atļauju/licenci sniegt iepirkuma priekšmetā noteiktos pakalpojumus.

Lai nekavētu iepirkuma procesu, potenciālie pretendenti tiek aicināti sniegt atgriezenisko saiti par tehnisko specifikāciju un citiem nosacījumiem, norādot potenciālos riskus un grūti izpildāmās prasības.

Pasūtītājs būtu pateicīgs saņemt atbildes uz uzdotajiem jautājumiem un Jūsu jautājumus (skatīt pievienoto veidlapu) – tas veicinātu izpratni par situāciju tirgū un dotu iespēju sagatavoties labākam risinājumam.

Potenciālo piegādātāju sniegtā informācija nebūs publiski pieejama un netiks nodota citiem piegādātājiem.

 Lūdzam ņemt vērā, ka tehniskā specifikācija vēlāk iepirkuma procedūras dokumentācijas izstrādes laikā var mainīties. Šī informācija nerada juridiskās sekas (neparedz tiesības un pienākumus) potenciālajiem piegādātājiem.

**Pielikums.**

1.Pielikums. Tehniskā specifikācija (projekts)

**Piegādātāju apspriedes veidlapa plānotajam iepirkumam**

**"Darbinieku veselības apdrošināšana"**

| **Nr.**  | **Jautājumi**  | **Atbildes [[1]](#footnote-1)** |
| --- | --- | --- |
|  | Vai Kvalifikācijas prasībās ir iekļautas prasības, kas ierobežo pretendentu loku? | [ ]  Jā [ ]  Nē Ja "Jā", lūdzu sniegt komentārus ……. |
|  | Vai Tehniskajā specifikācijā ir iekļautas prasības, kas ierobežo pretendentu loku vai nepamatoti paaugstina izmaksas? | [ ]  Jā [ ]  Nē Ja "Jā", lūdzu sniegt komentārus …. |
|  | Kāds būtu optimālais apdrošināšanas līguma termiņš? | [ ]  1 gads [ ]  2 gadi [ ]  1 gads ar tiesībām pagarināt līgumu uz vēl 1 (vienu) gadu. |
|  | **Uzņēmēja jautājumi un komentāri par plānoto iepirkumu (ja tādi ir)[[2]](#footnote-2)** |
|  | … |
|  | … |
| … | … |

1. lūdzu norādīt Jūsu atbildes un nosūtīt veidlapu uz sekojošu e-pasta adresi: ieva.araja@latvenergo.lv [↑](#footnote-ref-1)
2. Potenciālo piegādātāju sniegtās atbildes nebūs publiski pieejamas vai netiks sniegtas citiem piegādātājiem! [↑](#footnote-ref-2)